laion/Wikipedia-Exotic huggingface dataset:
Vjosë

Vjosë (albaania keeles Vjosë või Vjosa, kreeka keeles Αώος ehk Aóos, ladina keeles Aous) on jõgi, mis voolab Loode-Kreekast loodesuunas läbi Lõuna-Albaania ning suubub Aadria merre. Jõe pikkus on 272 km ja selle suudmealas asub Vjosë-Nartë Delta Kaitseala. Vjosa on albaaniakeelsetes maades levinud naisenimi, näiteks kannab nime Kosovo teine naispresident Vjosa Osmani. "The quality of Albanian natural waters and the human impact".  Vjosë – pildid, videod ja helifailid Wikimedia Commonsis Vjosa Metsiku Jõe Rahvuspark
Hobusetõugude loend

Siin on loetletud hobusetõuge. Eesti hobune Eesti raskeveohobune Tori hobune Eesti sporthobune Eesti ratsaponi Ahhal-tekiini hobune Ameerika miniatuurne hobune Ameerika mustang Ameerika raskeveohobune Ameerika traavel American bashkir curly Andaluusia hobune Anglo-araabia hobune Appaloosa hobune Araabia hobune Argentiina Criollo Azteca Baškiiri hobune Belgia raskeveohobune Belgia soojavereline hobune Boulonnaise' hobune Breton Budjonnõi hobune Camargue hobune Clydesdale'i hobune Cleveland Bay Criollo Doni hobune Døle hobune Florida hobune (''craker'') Fox Trotter Freiberger Friisi hobune Gelderlandi hobune Groningeni hobune Gypsy Vanner hobune Haflinger Hannover Hispaania mustang Hispaania-Norman Hollandi soojavereline Holstein Hutsuuli hobune Iiri raskeveohobune Iiri sporthobune Inglise täisvereline ratsahobune Islandi hobune Jaapani hobune Jakuudi hobune Kanada hobune Karabahhi hobune Kasahhi hobune Kathiawari hobune Knabstrupi hobune Konik Lipitsa hobune Lokai hobune Lusiaano Läti hobune Marwari hobune Mongoli hobune Morgan Mustang Norfolki traavel Nordlandi/Lyngeni hobune Noriker Norra fjordihobune Obi hobune Oldenburg Orlovi traavel Paint Palomino Paso Peršeron Peruu paso Pinto Prantsuse traavel Preisi hobune Rocky Mountain hobune Rootsi soojavereline hobune Saddle-horse Schwarzwaldi hobune Selle Francais' Skýrose hobune Soome hobune Sorraia hobune Suffolk Šairi hobune Taani soojavereline hobune Tennessee kõnnihobune Tiigerkirju hobune Trakeen Uelsi poni Veerandmiili hobune Vene raskeveohobune Vene traavel Waler Vahemere hobused Vietnami hobune Vjatka hobune Wielkopolski hobune Ameerika poni Austraalia poni Bosnia poni Connemara poni Deils-poni Dartmoori poni Dülmeni poni Exmoori poni Falabella poni Fell-poni Gotlandi poni Kaug-Ida ja Kagu-Aasia ponid Karpaatia poni Kaspia poni New Foresti poni Šetlandi poni Šoti mägiponi Uelsi poni
Sankt Michael im Burgenland

Sankt Michael im Burgenland (ungari Pusztaszentmihály) on vald (Marktgemeinde) Austrias Burgenlandi liidumaal Güssingi ringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
E200

E200 võib tähistada: sorbiinhapet erakonda Eesti 200
TV5 (ansambel)

TV5 on eesti ansambel, mis loodi 2004. aastal Väino Talli ja Marje Nõu eestvedamisel. Ansambel esitab enamasti kantri- ja rokkmuusikat (nii oma kirjutatud lugusid kui ka kavereid). "Ei Saja Californias" (2004) "Tuulevaiksel Ööl (Live)" (2020) "Jaanipäev" (2022) "Lase Vabalt Minna" (2023) "Oled Mul Kauaks Meelde Jäänud" (2023)
Vähi

Vähi on eesti perekonnanimi. 2023. aasta 1. jaanuari seisuga oli Eestis perekonnanimi Vähi 393 inimesel (194 mehel ja 199 naisel). Perekonnanimede levikult on Vähi meeste seas 308. kohal ja naiste seas 343. kohal. Nimi on levinuim Valga maakonnas, kus neid on maakonna 10 000 elaniku kohta 15,04. Everi Vähi, eesti kunstnik (1961–) Imre Vähi, eesti kulturist (1977–) Kristina Šmigun-Vähi, eesti suustaja ja poliitik (1977–) Peeter Vähi, eesti helilooja (1955–) Tiit Vähi, Eesti poliitik ja ettevõtja (1947–) Tõnis Vähi, eesti saalihokimängija (1987–) ... https://www.stat.ee/nimed/pere/Vähi
Fraseerimine

Fraseerimine on muusikas interpreedi teadlikult kontrollitud väljendusvahend esitada helisid noodikirjas kirja pandust veidi erineva agoogika, helitugevuse, rütmi või artikulatsiooniga, muutes neid selle abil kuulaja jaoks paremini hoomatavaks. Nagu kõnelemisel toimub suurema väljenduslikkuse huvides hääle tugevuse tõstmine ja langetamine, silpide lühendamine ja pikendamine, nii ka muusikas üldiselt ei esitata sama helivältuse või helitugevusega kirja pandud noote täpselt ühesugustena. Helide järgnevustes tekib esituse käigus alati mingi rõhuliste ja rõhutute helide struktuur, mis on tingitud kas meloodilistest, rütmilistest või harmoonilistest põhjustest, nii et üksikud helid või nende rühmad (motiivid, fraasid) eristuvad teistest.
Anton Tinnerholm

Anton Lars Tinnerholm (sündinud 26. veebruaril 1991 Linköpingis) on Rootsi jalgpallur, kes mängib paremkaitsjana Rootsi kõrgliigaklubis Malmö FF. Ta alustas klubikarjääri Rootsi klubis Åtvidabergs FF, mille meeskonnas debüteeris ta 2009. aastal Rootsi esiliigas. Aasta hiljem mängis ta klubiga Rootsi kõrgliigas. 2014. aasta juulis liitus ta esmakordselt Malmöga. Aastatel 2014, 2016 ja 2017 tuli ta Malmöga Rootsi meistriks. 2017. aastal lõi Tinnerholm Rootsi kõrgliigas viis väravat ja valiti liigahooaja parimaks kaitsjaks. Aastatel 2018–2022 mängis Tinnerholm Major League Socceri klubis New York City FC. 2022. aasta novembris sõlmis ta nelja-aastase lepingu Malmöga ja sai taas ametlikult Malmö mängijaks järgmise aasta alguses. Rootsi jalgpallikoondises mängis Tinnerholm aastatel 2015–2018 üheksa korda. Åtvidabergs FF Superettan: 2011 Malmö FF Allsvenskan: 2014, 2016, 2017 Svenska Supercupen: 2014 New York City FC MLS Cup: 2021 Stjernström, Fredrik (14. november 2022). "Anton Tinnerholm är hemma igen". Malmö FF (rootsi). Vaadatud 8. jaanuaril 2023.
Bajtra

Bajtra on Malta lahja liköör, mis on valmistatud suureviljalise viigikaktuse (Opuntia ficus-indica) viljadest. Viigikaktus viidi Maltale 15. sajandi lõpul Ameerika mandrilt, viljadest hakkasid Malta ordurüütlid hiljem valmistama ka likööri. Tänapäeval on tuntuim tootja Zeppi's Naxxari vallas, kuid seda valmistatakse ka väikestes viinaköökides (nt mõne suure restorani omas). Üldiselt on likööri alkoholisisaldus 21%. Maltal juuakse Bajtrat jahutatult puhtalt või jääga, aga ka kokteilides bitterite või vahuveinidega. "Bajtra, Malta’s unique beverage". destinationeatdrink.com. 26. juuli 2020. Inglise keeles. Vaadatud 23. aprillil 2023
Kičevo

Kičevo (makedoonia keeles Кичево, albaania keeles Kërçovë) on linn Põhja-Makedoonia lääneosas, Kičevo omavalitsuse keskus. Linn asub orus Bistra mäe kagupoolsete nõlvade lähedal Ohridi ja Gostivari linnade vahel. Pealinn Skopje jääb 112 km kaugusele. Linnas sündinud tuntud isikuid: Vlatko Lozanoski, laulja (1985–) Besart Ibraimi, jalgpallur (1986–) Florijan Kadriu, jalgpallur (1995–)  Kičevo – pildid, videod ja helifailid Wikimedia Commonsis
Erwin Aders

Erwin Paul Aders (7. mai 1881 Düsseldorf – 6. jaanuar 1974 Dillenburg) oli saksa tankikonstruktor. Ta töötas teise maailmasõja ajal Kasselis asunud ettevõttes Henschel & Son, mis tootis ka soomukeid, tanke ja muud relvatehnikat. Aders oli rasketankide Tiger I ja Tiger II peakonstruktor.
Mihhail Koškin

Mihhail Iljitš Koškin (vene keeles Михаил Ильич Кошкин; 3. detsember (vkj 21. november) 1898 Brõntšagi, Jaroslavli kubermang – 26. september 1940 Zmijivi rajoon, Harkivi oblast) oli vene tankikonstruktor. Mihhail Koškin lõpetas 1920. aastate esimesel poolel Jakov Sverdlovi nimelise Kommunistliku Ülikooli ja 1934. aastal Leningradi Industriaalse Instituudi masinaehituse teaduskonna. Ta töötas Harkivi veduritehase tankiehituse konstrueerimisbüroo ülemana. Ta oli tanki T-34 esimene peakonstruktor. 1990 – sotsialistliku töö kangelane (postuumselt)  Mihhail Koškin – pildid, videod ja helifailid Wikimedia Commonsis
Diktaat (muusika)

Diktaat on muusikaõpetuses harjutus, milles tuleb ettelauldut või instrumendil ettemängitut üles kirjutada. Võidakse esitada meloodiat, harmooniajärgnevust või üksikuid intervalle, akorde. Võidakse esitada mitu korda samasuguse või erisuguse tempoga, või ainult üks kord.
Vladimir Potkin (tankikonstruktor)

Vladimir Ivanovitš Potkin (vene keeles Владимир Иванович Поткин; 21. jaanuar 1938 Kalmanka, Altai krai – 13. mai 1999 Nižni Tagil, Sverdlovski oblast) oli vene tankikonstruktor. Potkin töötas Nižni Tagilis asuva Uralvagonzavodi masinaehituse konstrueerimisbüroo ülemana. Ta oli tanki T-90 peakonstruktor. 1999 – orden Teenete eest Isamaa ees (3. järk, postuumselt)
Soko Grad

Soko Grad (serbia keeles Соко Град) on keskaegne linn ja kindlus Serbias Sokobanja kuurortlinnast 2 km idas. Kindlus kuulutati 1982. aastal suure tähtsusega kultuurimälestiseks ja seda kaitseb Serbia Vabariik. Kindlus rajati 6. sajandil Ida-Rooma keisri Justinianus I valitsemisajal, et vältida Pannoonia avaaride ja slaavlaste sissetungi Balkani poolsaarele. 1172. aastal okupeeris selle Stefan Nemanja ja sellest sai keskaegse Serbia riigi osa. Bogomiilide Serbiast väljasaatmisel tekkis Nemanjal kokkupõrge Soko administraatoriga, kes oli ise samuti bogomiil. Osmanite riik okupeeris selle aastal 1398. Linn hävis Osmanite vägivaldse rünnaku käigus ja täna on nähtaval ainult ülemise linna jäänused koos värava, müüride ja kolme torniga. Soko Grad tähendab tõlkes "pistrikulinn". Oma nime sai see sellest, et linnas oli palju pistrikumehi, kes maksid makse väljaõpetatud pistrikutega. Algne Justinianuse ehitatud kaitserajatis oli kalju kõrgeimale osale ehitatud tsitadell, mis muutis selle vaenlasele praktiliselt kättesaamatuks. Edasise arengu käigus Serbia riigis laienes kindlus tsitadelli ümber ja levis kalju alla. Kindluse keskel asus tsitadell domineeriva peatorniga. Sealt langesid kaitsevallid Moravica poole, moodustades sellise ala Alamlinna ruumi, mis oli ehitatud paremini ligipääsetavale pinnale. Kogu kindlustuskompleksil oli mitu torni, millest tänaseks on alles vaid mõned. Ülemlinnas on säilinud ja heas korras vaid esimene sissepääsutorn, teised tornid ja kaitsevallid on varemetes. Soko Grad (Serbia keeles) Soko Gradi artikkel Politikin Zabavnikas Soko Grad Sokograd
Chess.com

Chess.com on malemängu veebileht, mis laseb inimestel mängida malet üksteisega interneti teel. Veebisait sai alguse 1995 aastal, Erik Allebest ostis lehekülje ära 2005. aastal ja veebisait avalikustati 2007. aastal. Chess.comi rajas Erik Allebest koos Jay Seversoniga. Nad kohtusid kolledžis, kui Erik Allebest jäi malest sõltuvusse ja hakkas maleklubis käima, mille president oli Jay Severson. Kuna mõlemale meeldis male, said mehed sõpradeks. Veebilehe rajasid nad, kuna arvasid, et maailm vajab paremat male veebilehte. Chess.com-i hinnang 187 arvustuse põhjal on 1,77 tärni, mis näitab, et enamik inimesi pole üldiselt veebilehtedega rahul, kuna enda tulemuste nägemiseks peab maksma raha. Samuti on probleemiks, et paljud mängijad kasutavad roboti abi. Mängusaitide seas on chess.com 1005. kohal. "Chess.com - Play Chess Online - Free Games". Chess.com (Ameerika inglise). Vaadatud 18. aprillil 2023. Tomco, Brigham (31.01.2023). "How two BYU grads launched the world's most popular chess website". Deseret News. "Chess.com". sitejabber. Vaadatud 26.06.2023.
Liiv-pirnipuu

Liiv-pirnipuu (Pyrus pyrifolia) on taimeliik pirnipuu perekonnast. Kasvab kuni 15 meetri kõrguseks. Tavaliselt on tema kõrgus istandikes kuni kuus meetrit. Lehed on ovaalsed, piklikud, hambuliste servadega ja kuni 12 cm pikad. Väiksed valged õied ilmuvad vahetult enne või tärkavate lehtedega. Liiv-pirnipuu vilja nimetatakse liivpirniks. Viljad on ümarad, õunakujulised. Vilja läbimõõt on kuni 3 cm. Vilja värvus on sõltuvalt sordist erinev, varieerudes helepruunist kollaseni. Põhjapoolkeral õitseb aprillis. Liik on pärismaine Aasias. Seda kultiveeritakse Hiinas, Indias, Jaapanis, Austraalias, Uus-Meremaal, USA-s jm. Temast on aretatud mitu sorti. Teisendi Pyrus pyrifolia var. Culta vilja nimetatakse pirnõunaks ehk nashiks. Viljadest tehakse mahla või keediseid. Koreas lisatakse seda punšile. Hiinas peetakse seda pühaks puuks. Liiv-pirnipuu hulka kuulub veidi üle 20 liigi. Neist umbes pooled kasvavad looduslikult Euroopas, Põhja-Aafrikas ja Väike-Aasias, pooled aga Kesk- ja Ida-Aasias. Perekonda kuuluvad ka kodustatud ja laialiselt kultiveeritavad harilik pirnipuu (Pyrus communis). Esimene neist on pehmete viljadega hübriidne liik, mida looduses ei leidu, kuid mida kultiveeritakse viljade saamiseks Euroopas, USA-S, Kanadas, Argentinas, Tšiilis, Lõuna-Aafrikas jm. Kõvade viljadega liiv-pirnipuud kultiveeritakse Hiinas, Indias, Jaapanis, Austraalias, Uus-Meremaal, USA-s jm. Pirne süüakse põhiliselt värskelt, harvem kuivatatult ja konservitult. Pirne kasutatakse mitmesuguste toitude, pagaritoodete, veinide, siidri, siirupite, mahlade, kompottide jm valmistamisel, Väikeses koguses omastab inimese organism pirne suurepäraselt. Pirnid korrastavad seedimist. Dieettoitudes on sageli tähtsal kohal, eriti diabeetikute toitumises. Pirnisortide loend https://raamaturott.fandom.com/et/wiki/Liiv-pirnipuu
Asuman Baytop

Dr. Asuman Baytop (27. märts 1920 – 18. veebruar 2015) oli Türgi botaanik, taimekollektsionäär, farmakoloog ja koolitaja, kes oli tuntud Türgi taimestiku raviomadusi käsitlevate uuringute poolest. 1964. aastal asutas ta Istanbuli ülikoolis farmaatsiabotaanika osakonna ja osakonna herbaariumi, kuhu andis üle 23 000 isendi. Ta on tuntud ka mitmete krookuseliikide kirjeldamise poolest ning tema auks on nimetatud liigid Allium baytopiorum ja Colchicum baytopiorum. Ta oli abielus kaasbotaaniku Turhan Baytopiga. Selle isiku tähistamiseks autorina kasutatakse botaanilise nimetuse viitamisel standardset autorilühendit A. Baytop. "Asuman Baytop". Bilim Kadınları (Turkish). 16. märts 2019. Originaali arhiivikoopia seisuga 1. aprill 2019. Vaadatud 22. märtsil 2019.{{cite web}}: CS1 hooldus: tundmatu keel (link) Şengör, A. M. Celal. "Botanik biliminin bir numaralı hanımefendisini kaybettik! Asuman Baytop" (PDF). Botanik Tarihi: 15. Originaali (PDF) arhiivikoopia seisuga 1. aprill 2019. Vaadatud 22. märtsil 2019. Mathew, Brian. "First lady of the crocus: The botanist Asuman Baytop (1920–2015)". www.cornucopia.net. Cornucopia Magazine. Originaali arhiivikoopia seisuga 5. juuli 2016. Vaadatud 22. märtsil 2019. Her publications on various aspects of the Turkish flora are numerous, and the large and important herbarium of the Faculty of Pharmacy at Istanbul University (ISTE) – which she set up – includes a significant number of specimens she collected in Turkey during her wide-ranging travels. Her life’s work, the herbarium contains 58,000 specimens, of which she personally collected 23,300. Özhatay, Neriman (26. november 2016). "Professor Asuman Baytop (1920-2015)". İstanbul Üniversitesi Eczacılık Fakültesi Dergisi (inglise). 45 (1): 1–6. ISSN 0367-7524. Originaali arhiivikoopia seisuga 22. märts 2019. Vaadatud 22. märtsil 2019.
Alex Lyon

Alexander Augustus Lyon (sündinud 9. detsembril 1992 Baudette'is, Minnesota osariigis) on USA jäähokimängija, kes mängib NHL-i klubis Florida Panthers. Aastatel 2011–2013 mängis ta United States Hockey League'i klubis Omaha Lancers. Aastatel 2013–2016 mängis ta Yale'i Ülikooli jäähokimeeskonnas. 2016. aasta aprillis sõlmis ta lepingu NHL-i klubiga Philadelphia Flyers. NHL-is debüteeris ta 1. veebruaril 2018 mängus New Jersey Devilsi vastu. Nelja hooajaga sai ta NHL-is Flyersi meeskonnas kirja 22 mängu. Ülejäänud ajal mängis ta American Hockey League'is Flyersi tütarklubis Lehigh Valley Phantoms. 2021. aasta juulis sõlmis ta üheaastase lepingu NHL-i klubiga Carolina Hurricanes. Hooajal 2021/22 osales ta NHL-is kahes mängus. Suurema osa ajast mängis ta AHL-is Hurricanesi tütarklubis Chicago Wolves. Wolvesis mängides tegi Lyon oma seni parima hooaja AHL-is, kui 30 mänguga lasi ta endale lüüa keskmiselt 2,16 väravat mängus – liigas oli ta selle näitaja poolest paremuselt teine väravavaht. Samal hooajal tuli ta Wolvesiga Calder Cup'i võitjaks. Hooaja lõpus pälvis Lyoni AHL-i hooaja parimale väravavahile antava Harry "Hap" Holmes Memorial Award'i. 2022. aasta juulis sõlmis ta lepingu Florida Panthersiga. Pool 2022/23 põhihooajast mängis ta AHL-is Panthersi tütarklubis Charlotte Checkers. Panthersi meeskonnas debüteeris ta NHL-is 2023. aasta jaanuaris ning sai põhihooajal 14 mänguga kirja üheksa võitu. 17. aprillil 2023 osales Lyon oma esimeses NHL-i väljalangemismängude mängus, kui esimese vooru esimeses mängus kaotati Boston Bruinsile tulemusega 1:3. USA jäähokikoondise varuväravavahina osales ta 2015. aasta maailmameistrivõistlustel, kus võideti pronksmedal. "Flyers agree to terms with goaltender Alex Lyon". flyers.nhl.com. Originaali arhiivikoopia seisuga 7. aprill 2016. Vaadatud 6. aprillil 2016. "Lyon signs with Carolina Hurricanes". WFMZ-TV. 30. juuli 2021. Originaali arhiivikoopia seisuga 31. juuli 2021. Vaadatud 30. juulil 2021. https://www.eliteprospects.com/player/114768/alex-lyon (vaadatud 18.4.2023) https://www.nhl.com/panthers/news/florida-panthers-agree-to-terms-with-goaltender-alex-lyon-on-a-one-year-contract/c-334964474 Alex Lyon Game by Game Stats and Performance. espn.com. Vaadatud 18.4.2023 "Despite Loss to Bruins, Florida Panthers Still Confident In Alex Lyon". floridahockeynow.com. 18.4.2023. Vaadatud 18.4.2023  Alex Lyon – pildid, videod ja helifailid Wikimedia Commonsis Alex Lyon NHL.com lehel Alex Lyon hockeydb.com lehel
Ründekopter

Ründekopter on sõjaväehelikopter, mis on ette nähtud tankide, soomukite, soomustamata lahingutehnika, sõjaväekopterite ja teiste õhusõidukite hävitamiseks. Selleks on neil eri relvasüsteemid. Ründekopterid erinevad oluliselt teistest kopteritest, nad on tavaliselt kahekohalised ning suurepärase sooritus-, lahingu- ja manööverdamisvõimega. Ründekoptereid kasutatakse ka eskortkopteritena, mis saadavad ja kaitsevad teisi koptereid, näiteks transpordi- ja ründekoptereid, kuna neil on mitmekesine arsenal, millega tõrjuda maalt või õhust tulevaid ohte, ning neil on kvaliteetsed andurid ja sidevahendid. Efektiivsete sidevahendite ja andurite tõttu kasutatakse eskortkoptereid ka lahinguluureks. Mil Mi-24, Mil Mi-28, Mil Mi-35M Agusta A129 Mangusta Boeing AH-64 Apache Kamov Ka-52 Bell AH-1 Cobra, Bell AH-1 SuperCobra
Štatol

Štatol, mida nimetatakse ka Ersa štatooliks (ersa keeles Štatol, ěrzäń štatol) on traditsioonilistestes ersa rituaalides (ersa keeles erzja Ineškipazněń Kemema) kasutatav vahaküünal, mida toetab ornamenteeritud puidust anum. Mõiste "štatol" (ersa keelest: šta ('vaha') ja tol ('tuli'). Selle termini vanim teadaolev kasutus mitte-ersa allikas on venekeelses Dali sõnaraamatus, mille avaldas vene leksikograaf Vladimir Dal 1863. aastal. Štatolid sümboliseerivad elu, esivanemate austust ja aja möödumist. Puunõu millesse küünal asetatakse, nimetatakse jandavaks (ersa keeles jandava). Jandavad on tahketest pärnatüvedest nikerdatud ja ebamääraselt pardikujulised. Štatole ja jandavat kasutatakse tavaliselt Ras'ken' Ozksi, Verya Ozksi ja teiste ersa rituaalide ajal. "Роль родового коллектива в обрядности финно-угорских народов". cyberleninka.ru (vene). Vaadatud 8. aprillil 2021.{{cite web}}: CS1 hooldus: url-olek (link) "штатол - это... Что такое штатол?". Словари и энциклопедии на Академике (vene). Vaadatud 8. aprillil 2021. "На фестиваль «Штатол» в Саранск приедут театры из Дагестана и Татарстана". МордовМедиа (vene). Vaadatud 8. aprillil 2021. "В Москве представят мультимедийный проект "Штатол"". www.finnougoria.ru. Vaadatud 8. aprillil 2021.
Ladva

Ladva on eesti perekonnanimi. 2023. aasta 1. jaanuari seisuga oli Eestis perekonnanimi Ladva 149 inimesel: 72 mehel ja 77 naisel. Perekonnanimede levikult oli Ladva meeste puhul 1303. kohal ja naiste puhul 1330. kohal. Kõige levinum oli perekonnanimi Ladva vanuserühmas 0–4, kus neid on 10 000 elaniku kohta 2,20. Nimi oli kõige sagedasem Valga maakonnas, kus sellist nime kandis maakonna 10 000 elaniku kohta 7,16 inimest. Nimede eestistamisel võeti aastatel 1935–1940 Ladva uueks perekonnanimeks 8 korral isikute poolt, kelle perekonnanimi oli varem Lap, Lapman, Lappmann, Paalberg, Sadrak, Salon ja Veiber. Albert Ladva, eesti politseinik (1895–1942) Gustav Ladva, eesti poksija (1929–1968) Ottomar Ladva, eesti maletaja (1997–) Statistikaamet: Nimede statistika (vaadatud 18.04.2023) Onomastika andmebaas. Nimede eestistamine: (uus nimekuju): Ladva. Ladva statistikaameti andmebaasis
Murutraktor

Murutraktor on muru niitmiseks ja suurte murupindade hooldamiseks kasutatav masin. Murutraktorid olid algselt modifitseeritud traktorid, mida kasutati muru hooldamiseks. 1930. aastatel hakkasid tootjad tootma spetsiaalseid masinaid muru niitmiseks, mille varajased näited olid Cub Cadet ja John Deere Mudel 110. Tänapäeval on murutraktor koduomanike ja professionaalide jaoks hädavajalik tööriist. Esimese muruniiduki leiutas ja patenteeris 1830. aastal Edwin Budding Inglismaal Gloucestershire'i krahvkonnas. See niiduk oli mõeldud muru niitmiseks spordiväljakutel, kalmistutel ja suurtes aedades. Tagant lükatav ja sepisest valmistatud Buddingi esimene masin oli 19 tolli lai. Kümme aastat hiljem, pärast olulisi täiendusi, esitleti loomade poolt tõmmatavat niidukit, 20 aastat hiljem ehitati auru jõul töötav niiduk. John Deere'i väitel ulatub murutraktorite ajalugu 20. sajandi algusse, kui põllumehed hakkasid oma traktoreid ümber ehitama muru hooldamiseks. Murutraktorid kasutavad sisepõlemismootorit, et liigutada niidukit ja niita muru. Mootor töötab kütuse ja õhu plahvatuste abil, mille tulemusel liigub kolb. Käigukast võimaldab juhil muuta kiirust ja suunda vastavalt vajadusele. Lõiketerad asuvad murutraktori all ja nende pöörlemine on seotud mootoriga, kas otse võlli või rihmaga. Lõiketerad niidavad muru ja väljutavad selle murutraktori küljelt või tagant. Murutraktori kasutamine võib olla ohtlik, kui ei järgita vajalikke turvameetmeid. Oluline on kanda sobivaid jalanõusid ja kaitsevahendeid, järgida juhiseid ja hoiatusi ning vältida muruniitmist märgadel või ebaühtlastel pindadel ning varjatud ohukohtade läheduses. Lapsevanemad peaksid jälgima, et nende lapsed ei kasutaks muruniidukit enne, kui nad on selle ohutuks kasutamiseks instrueeritud. Turvameetmete järgimine aitab muruniiduki kasutamisel vältida tõsiseid vigastusi . Murutraktorit tuleb regulaarselt hooldada: vahetada õli, õlifiltrit, õhufiltrit puhastada ja teritada terasid jne. Regulaarne hooldus tagab murutraktori pika eluea ja parema jõudluse. Murutraktori valimisel tuleb arvestada rohumaa suurust, maastiku reljeefi ja muru tüüpi. Õige mudelivalik tagab töökindluse ja tõhusa soorituse. Parim murutraktor suudab muru niita, lund lükata ja veel palju muud teha. Scheuer, J. (1975). "Some metabolic approaches to improving myocardial performance during cardiac hypoxia". Recent Advances in Studies on Cardiac Structure and Metabolism. 10: 195–207. ISSN 0363-5872. PMID 1830. Machinefinder (8. mai 2017). "The History of John Deere Riding Mowers". John Deere MachineFinder (Ameerika inglise). Vaadatud 18. aprillil 2023. "How Lawn Mowers Work | iFixit News". iFixit (inglise). 18. aprill 2023. Vaadatud 18. aprillil 2023. "Lawn Mower Safety". HealthyChildren.org (inglise). Vaadatud 18. aprillil 2023. "Riding Mower Maintenance | Briggs & Stratton". www.briggsandstratton.com (Briti inglise). Vaadatud 18. aprillil 2023. "The Best Tractor for You | Simplicity Garden & Lawn Tractors". www.simplicitymfg.com (Ameerika inglise). Vaadatud 18. aprillil 2023.
Põlemine (album)

"Põlemine" on ansambli GGG 1988. aastal välja antud esimene ja ühtlasi ainus album. Album lindistati 1988. aastal Tallinna Linnahalli Stuudios ja ilmus 1988. aasta suvel. Albumilt pärineb ühtlasi üks GGG suurimaid hitte "Valgus". Albumil on nii uuemaid, kui vanemaid lugusid. Lugu "Raudmees" esitati Live's juba 1986. aastal.
Sergei Mihhejev

Sergei Viktorovitš Mihhejev (vene keeles Сергей Викторович Михеев; sündinud 22. detsembril 1938 Habarovskis) on vene helikopterikonstruktor. Mihhejev on Moskva oblastis Tomilinos asuva Mili ja Kamovi Helikopteriehituse Rahvusliku Keskuse peakonstruktor. Tema juhtimisel loodi loodi hulk sõjaväekoptereid, sealhulgas ründekopter Kamov Ka-52 ja mitmeotstarbeline kopter Kamov Ka-60. 1997 – Venemaa Föderatsiooni kangelane 2000 – valiti Venemaa Teaduste Akadeemia korrespondentliikmeks 2011 – valiti Venemaa Teaduste Akadeemia tegevliikmeks